Beszámoló

A 2014. évi összefoglaló ellenőrzési jelentésről

Az önkormányzatok belső ellenőrzését a Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) kormányrendelet (továbbiakban Bkr.) szabályozza.

Vezetői összefoglaló

A Bkr. 48.§ a) pontja alapján a belső ellenőrzés által végzett tevékenység bemutatása az alábbiak szerint:

A belső ellenőrzés kötelezettsége

Magyarország helyi önkormányzatairól szóló 2011. CLXXXIX. törvény 119. § (3) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzatok rendelkezésére álló források szabályszerű, szabályozott, gazdaságos, hatékony, eredményes felhasználását.

A (4) bekezdés alapján köteles gondoskodni - a belső kontrollrendszeren belül - a belső ellenőrzés működtetéséről.

A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

2014. évben is a belső ellenőrzés kiemelt feladatot kapott az Önkormányzat, a Hivatal gazdálkodása tekintetében. A belső ellenőrzés közvetlenül az elsőszámú vezetőnek, a jegyzőnek van alárendelve, így támogatva a jegyző munkáját. A 2014. évi ellenőrzési feladatokról éves ellenőrzési terv készült.

Az éves ellenőrzési terv tartalmazza:

· az ellenőrzési tervet megalapozó elemzések és kockázatelemzés eredményének összefoglaló bemutatását,

· a tervezett ellenőrzés tárgyát,

· az ellenőrzés célját,

· az ellenőrizendő időszakot,

· az ellenőrzések típusát,

· az ellenőrzések tervezett ütemezését,

· az ellenőrzött szerv, illetve szervezeti egységek megnevezését.

A helyi Önkormányzat belső ellenőrzését ellátó folyamatos ellenőrzési tevékenységet látott el a képviselő-testület hivatalánál az önkormányzati működésével kapcsolatos feladatokra vonatkozóan. A belső ellenőrzést végző a jogszabályoknak és a belső szabályzatoknak való megfeleltetést, valamint a gazdaságosságot, hatékonyságot, és eredményességet vizsgálva megállapításokat ajánlásokat fogalmazott meg az ellenőrzött szerv, valamint az ellenőrzött szerv vezetője a jegyző és a polgármester részére.

A Hexaker Kft nevében eljáró belső ellenőr regisztrációs számmal rendelkezik.

Képzettsége, gyakorlata a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 24. §-ában előírtaknak megfelel.

A Nemzeti Adó-és Vámhivatal Képzési, Egészségügyi és Kulturális Intézete által kiadott tanúsítványa szerint az ÁBPE – továbbképzés I. szakmai továbbképzés - vizsgával záródó – követelményeit a jogszabálynak megfelelően 2008. évben teljesítette.

Teljesítette továbbá 2014. évben az ÁBPE – továbbképzés II. - 2 évente kötelező - szakmai továbbképzés követelményeit „államháztartási számvitel” témakörben, melyről a tanúsítványa szintén rendelkezésre áll.

Magánszemélyként részt vett a könyvvizsgálók kötelező és szabadon választott képzésein.

  

I.1. Az éves ellenőrzési tervben foglalt feladatok teljesítésének értékelése Bkr. 48. § aa) pontja alapján;

I.1. a) A Marfű Város Önkormányzata a belső ellenőrzési feladatellátásra vonatkozó 2014. évi belső ellenőrzési tervét 2014. december 5-.én a 204/2013.(XII.5.) Ö. határozattal elfogadta. 

A 2014. évi belső ellenőrzési ütemterv alapján az alábbi ellenőrzések lefolytatására került sor:

· Martfű Városi Művelődési Központ és Könyvtár készpénzes bevételeinek átfogó ellenőrzése

· Martfű Város Önkormányzata Gyermekjóléti és Szociális Szolgáltató Központjánál  a közétkeztetés nyersanyag beszerzésének elszámolása és   felhasználásának ellenőrzése
Az ellenőrzések célja:

· Az intézményi készpénzes bevételek  elszámolásának a jogszabályi előírások, illetve a helyi szabályozások szerinti megfeleltetése.

· Annak megállapítása, hogy az étkezési nyersanyagnorma  elszámolása a jogszabályi előírásoknak, illetve a helyi szabályozásnak megfelelően valósult-e meg.

· Az Intézményeknél a dokumentumok  jogszabályi, illetve a belső előírások szerinti összevetése. 

Az ellenőrzés bemutatása:

1. Martfű Városi Művelődési Központ és Könyvtárnál  a készpénzes bevételek elszámolásának ellenőrzése, a vizsgálat megállapításai:

· a számviteli, pénzkezelési feladatok végrehajtása az intézménynél a vizsgált hónap( 2014. május) vonatkozásában a jogszabályi és a belső szabályzatok előírásainak figyelembe vételével történt,

· a kötelezettségvállalás rendjére vonatkozó  Gazdálkodási szabályzat intézményi  előírásait betartják,

· a számviteli bizonylatok az előírt alaki és tartalmi követelményeknek  megfelelnek 

· A szigorú számadású nyomtatványok nyilvántartásában a vizsgált időszakban használatban lévő bizonylatok felvezetése, használatra kiadása megtörtént.

· A készpénzes működési bevételek alapbizonylatokkal( nyugta, készpénzes számla, gépi számla ) történő dokumentálása megtörtént.

A belső ellenőrzés a vizsgálattal összefüggésben az alábbi javaslatokat tette:

· Az intézményi SZMSZ aktualizálását a hatályos Alapító okiratban foglaltaknak megfelelően.

· Az intézményi dolgozók munkaköri leírásainak - beleértve a pénzkezeléssel, bevétel beszedéssel megbízott személyekét is –aktualizálását a hatályos Alapító okiratnak és a feladatellátásra vonatkozó belső szabályzatoknak megfelelően. 

· A Pénzkezelési szabályzatot  intézmény(ek)re vonatkozó sajátos jogok és kötelezettségek figyelembe vételével összeállított mellékletekkel történő kiegészítését. 

· A jogkör gyakorlóknál a megszűnt megbízások visszavonását. 

· A  szigorú számadású nyomtatványok nyilvántartásának kiegészítését.

· Az intézmény pénzkezelési tevékenységére vonatkozó ellenőrzési nyomvonalának résztevékenységgel és  a dokumentum elkészítése feladatokkal történő kiegészítését.

2. Martfű Város Önkormányzata Gyermekjóléti és Szociális Szolgáltató Központjánál  a közétkeztetés nyersanyag beszerzésének elszámolása és   felhasználásának ellenőrzése, a vizsgálat megállapításai

· Az intézmény a közétkeztetési tevékenységét 2013. január 1-től az alapító okiratában foglaltaknak megfelelően végzi. Az élelmezési normát, illetve a felhasználást étkezési jogcímenként, részétkezések szerinti bontásban, élelmezési napra összegezve munkálta ki az intézmény.

· Élelmezési Szabályzattal rendelkezett az Intézmény a vizsgált időszak vonatkozásában. 

· Az élelmezési tevékenységgel kapcsolatos ellenőrzési nyomvonallal az intézmény rendelkezett.

· A konyhai teljes munkaidős dolgozók létszáma 9 fő volt, akik munkaköri leírással rendelkeztek. A raktári feladatot ellátó dolgozók (élelmezésvezető, főszakács) felelősség vállalási nyilatkozattal  rendelkeztek.

· Az élelmezési készletek nyilvántartását és felhasználását számítógépes nyilvántartással vezették.  A készletek be-, és kivételezése megtörtént, a raktárakban (száraz áru, földes áru, hűtött áru) tárolt készletekről vezetett számítógépes cikkelemes készlettablót rendelkezésre bocsátották.

· A nyersanyag norma felhasználásának alakulásához az étlapot, étkezési létszám jelentést és az ezek alapján készült anyag kiszabást rendelkezésünkre bocsátották. A normák megállapításánál a szakmai elvárásokat figyelembe vevő tápanyag-és nyersanyagminimum értékek alakulásával számoltak. A nyersanyagnorma alakulását folyamatosan figyelemmel kísérik. 

 A belső ellenőrzés a vizsgálattal összefüggésben az alábbi javaslatokat tette:

· A főzőkonyha által ellátott bölcsődei élelmezés előkészítő munka alapító okiratban történő meghatározását. 
I.1. b) A 2014. évi vizsgálatok során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság a jelentésben nem volt.

I.2. A bizonyosságot adó tevékenységet elősegítő és akadályozó tényezők bemutatása Bkr. 48. § ab) pontja alapján;

I.2. a) A belső ellenőrzés humánerőforrás-ellátottsága  

A terv végrehajtása során a belső ellenőr a Bkr. és a Belső Ellenőrzési Kézikönyv vonatkozó előírásait figyelembe véve végezte tevékenységét. A vizsgálatok lefolytatása minden esetben ellenőrzési program alapján történt. A szükséges előkészületek és helyszíni vizsgálatok lefolytatását követően az ellenőrzések megállapításai tervezet formájában megküldésre kerültek. Az észrevételezési határidő lejártát követően – intézkedési-terv készítési kötelezettséggel – készültek el az összefoglaló jelentések.

A belső ellenőrzési feladatok ellátását a HEXAKER Kft. ellenőre végezte el, aki a Bkr.24§-ban meghatározottak szerinti végzettséggel rendelkezik. Az államháztartásról szóló 2011. évi CXCV. törvény 70. § (5) bekezdésének megfelelően a belső ellenőrzést végzők nyilvántartásában szerepel. 

A Hexaker Kft nevében eljáró belső ellenőr regisztrációs számmal rendelkezik.

Képzettsége, gyakorlata a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 24. §-ában előírtaknak megfelel.

A Nemzeti Adó-és Vámhivatal Képzési, Egészségügyi és Kulturális Intézete által kiadott tanúsítványa szerint az ÁBPE – továbbképzés I. szakmai továbbképzés - vizsgával záródó – követelményeit a jogszabálynak megfelelően 2008. évben teljesítette.

Teljesítette továbbá 2014. évben az ÁBPE – továbbképzés II. - 2 évente kötelező - szakmai továbbképzés követelményeit „államháztartási számvitel” témakörben, melyről a tanúsítványa szintén rendelkezésre áll.

Magánszemélyként részt vett a könyvvizsgálók kötelező és szabadon választott képzésein.

  

I.2. b)  A belső ellenőrzési egység és a belső ellenőr szervezeti és funkcionális függetlenségének biztosítása
A belső ellenőrzési feladatellátás a  HEXAKER Kft. belső ellenőre által valósult meg, ezáltal biztosítva a feladatköri és szervezeti függetlenséget.( Bkr.18-19.§)

I.2. c) Összeférhetetlenségi esetek

 A belső ellenőrzés során összeférhetetlenségi eset nem fordult elő. A Hivatalnál a jegyző, polgármester és a belső ellenőr között nézetletérés szakmai konfliktus nem merült fel. 

I.2. d) A belső ellenőri jogokkal kapcsolatos esetleges korlátozások bemutatása

 A belső ellenőrzés során a Bkr. 25.§ a)-e) pontjaiban megfogalmazott jogosultságokkal kapcsolatos problémák, korlátozások nem történtek. A Hivatal csökkentett létszámhelyzete, valamint az operatív feladatellátás  az adatszolgáltatást lassítja.

I.2. e.) A belső ellenőrzés végrehajtását akadályozó tényezők

A belső ellenőrzés végrehajtását akadályozó tényező nem volt. Az ellenőrzések fontosabb megállapításai tekintetében a jegyző és az intézményvezető átvették a jelentéseket amelyről a polgármester is értesült.

I.2. f) Az ellenőrzések nyilvántartása 

Az elvégzett belső ellenőrzésekről a Bkr. 50. § szerinti nyilvántartás vezetése, valamint az ellenőrzési dokumentumok megőrzése, illetve a dokumentumok és adatok szabályszerű, biztonságos tárolása a  HEXAKER kft, Irodáján illetve a Martfű Polgármesteri Hivatalnál történik. A Hivatalban belső ellenőrzés jelentéseit papír alapú formában tartja nyilván.

I.2. g) Az ellenőrzési tevékenység fejlesztésére vonatkozó javaslatok 

Az ellenőrzés célja a hiányosságok, kockázatok feltárása az ellenőrzött folyamatok működésének javítása érdekében, valamint a vizsgálatok során folyamatos feladatként jelen van a rendszer fejlesztése. 

I.3.  A tanácsadói tevékenység bemutatása ( Bkr. 48. § ac) pont

A tanácsadói tevékenység szóbeli felkérés alapján lett elvégezve, amely tartalmazza az ellenőrzés megállapításait.

II.A belső kontrollrendszer működésének értékelése ellenőrzési tapasztalatok alapján 

( Bkr.48.§ b) pont

II./1. A belső kontrolrendszer szabályszerűségének, gazdaságosságának, hatékonyságának, és eredményességének növelése, javítása érdekében tett fontosabb javaslatok ( Bkr. 48. § ba ) pont.

	Vizsgálat címe
	Megállapítás
	Következtetés
	Javaslat

	Martfű Város Önkormányzata Gyermekjóléti és Szociális Szolgáltató Központjánál  a közétkeztetés nyersanyag beszerzésének elszámolása és   felhasználásának ellenőrzése
	szabályozott
	közepes kockázat
	A főzőkonyha által ellátott bölcsődei élelmezés előkészítő munka alapító okiratban történő meghatározását.


	Martfű Városi Művelődési Központ és Könyvtárnál  a készpénzes bevételek elszámolásának ellenőrzése
	szabályozott
	közepes kockázat
	Az intézményi SZMSZ aktualizálását a hatályos Alapító okiratban foglaltaknak megfelelően.

Az intézményi dolgozók munkaköri leírásainak - beleértve a pénzkezeléssel, bevétel beszedéssel megbízott személyekét is –aktualizálását a hatályos Alapító okiratnak és a feladatellátásra vonatkozó belső szabályzatoknak megfelelően.

A Pénzkezelési szabályzatot  intézmény(ek)re vonatkozó sajátos jogok és kötelezettségek figyelembe vételével összeállított mellékletekkel történő kiegészítését.

A jogkör gyakorlóknál a megszűnt megbízások visszavonását.

A  szigorú számadású nyomtatványok nyilvántartásának kiegészítését.

Az intézmény pénzkezelési tevékenységére vonatkozó ellenőrzési nyomvonalának résztevékenységgel és  a dokumentum elkészítése feladatokkal történő kiegészítését.




A belső kontroll rendszer öt elemének értékelése( Bkr. 48. § bb) pont

1.Kontrollkörnyezet:

1.1. Célok és szervezeti felépítés                      A település méretéből és az elvégzendő feladatokból adódóan a változtatásokat a Önkormányzat elvégezte.

1.2.  Belső szabályzatok                                  A belső szabályzatokat tovább kell aktualizálni 

1.3.  Feladat-, és felelősségi körök                              A munkaköri leírásokban a folyamatba épített ellenőrzési kötelezettségeket pontosítani kell.  

1.4.  A folyamatok meghatározása                   Az ellenőrzési nyomvonalat felülvizsgálták.

        dokumentálása

1.5.  Humán-erőforrás                                     A feladatokhoz igazodóan szűkösek a lehetőségek

1.6.  Etika értékek és integritás                        Megfelelő

2. Kockázatkezelés:

2.1. A kockázatok meghatározása                               A képviselő testületet a jegyző és a Pénzügyi irodavezető megfelelően tájékoztatja, javasolt a kockázat elemzés írásba foglalása

2.2. A kockázatok elemzése                            Javasoljuk a kockázatelemzést írásban is dokumentálni

2.3. A kockázat kezelése                                 A képviselő testület a megismert kockázatokra döntést hoz

2.4. A kockázat kezelés teljes                          Javasolt írásban rögzíteni

       folyamatának felülvizsgálata

2.5. Csalás, korrupció                                     A folyamatba épített ellenőrzésnek köszönhetően nem fordult elő

3. Kontrolltevékenységek értékeléséhez a következő tényező vizsgálata nyújthat segítséget :

3.1. Kontroll stratégiák és módszerek              A Hivatal mérete alapján külön stratégia nem készül

3.2. Feladatkörök szétválasztása                                 A Hivatal mérete alapján a feladatok összetettek nehezen szétválaszthatók

3.3 A feladatvégzés folytonossága                               A Hivatal mérete alapján a feladatok összetettek a helyettesítés nehezen oldható meg

4. Információ és kommunikáció értékeléséhez a következő tényezők vizsgálata nyújthat 

    segítséget:

4.1. Információ és Kommunikáció                   A Hivatal méretéhez a kommunikáció megfelelő

4.2. Iktatási rendszer                                       Megfelelő

4.3. Hiányosságok, szabálytalanság,                 A feltárt hiányosságról a jegyző tájékoztatja a 

        korrupció                                                Képviselő-testületet

5. Nyomon követési rendszer (Monitoring) értékeléshez a következő tényezők vizsgálata 

     nyújthat segítséget:

5.1. A szervezteti célok monitoringja                A képviselő-testület elszámoltatással és, nyomon követi az elvégzett tevékenységeket , elszámoltat.

5.2.A belső kontrollok értékelése                    A Hivatal mérete alapján szabad csak megállapítást megfogalmazni, a fejleszteni mindig lehet és szükséges melynek korlátait is fontos figyelembe venni.

5.3. Belső ellenőrzés                                        Törekedni kell a folyamatosságra

III. Az intézkedési tervek megvalósítása (Bkr. 48. §c) pont

A szabályszerű, szabályozott és hatékony feladatellátás érdekében megfogalmazott javaslatok:

· A főzőkonyha által ellátott bölcsődei élelmezés előkészítő munka alapító okiratban történő meghatározása. 
· Martfű Városi Művelődési Központ és Könyvtárnál  a jogkör gyakorlóknál a megszűnt megbízások visszavonása. 

· Martfű Városi Művelődési Központ és Könyvtárnál  a  szigorú számadású nyomtatványok nyilvántartásának kiegészítése.

· A Martfű Városi Művelődési Központ és Könyvtárnál  a készpénzes bevételek elszámolásának folyamatára vonatkozó belső szabályzatok ( SZMSZ, Pénzkezelési szabályzat, ellenőrzési nyomvonal), munkaköri leírások  áttekintése, aktualizálása, összefüggésben a jogszabályi és a szervezeti, feladat ellátási  változásokkal.

A fenti javaslatokra külön intézkedési terv nem szükséges.

